ફેડરેશન ઓફ ઇન્ડિયન ચેમ્બર્સ ઓફ કોમર્સ એન્ડ ઇન્ડસ્ટ્રી દ્વારા ઇન્ડિયા રિસ્ક સર્વે 2017માં દેશના વ્યવસાયિક-ધંધાકિય ધારણાઓ અને કામગીરીઓને લગતા ૧૨ જોખમોનો ઉલ્લેખ કરવામાં આવ્યો છે. એમાં આગથી થનાર જોખમો એ યાદીમાં પાંચમા ક્રમે છે, જે ૨૦૧૬માં થયેલ સર્વેક્ષણના ક્રમાંકની સરખામણીમાં ત્રણ ક્રમ ઉપર ચઢી ગયો છે. નેશનલ ક્રાઈમ રેકોર્ડ્સ બ્યૂરો કહે છે કે ૨૦૧૫માં કુલ ૧૮,૪૫૦ અકસ્માતો આગને લીધે થયા હતા જેમાં કુલ ૧૭,૭૦૦ વ્યક્તિઓએ જીવ ગુમાવી દીધો હતો. એ અહેવાલ આગળ જણાવે છે કે એમાંથી ૪૨.૧ ટકા કિસ્સાઓમાં મૃત્યુ રહેઠાણી ઇમારતોમાં આગ લાગવાની ઘટનામાં થયું હોવાનું જોવા મળે છે. એ અકસ્માતોમાંના ૨૨ ટકા અકસ્માતો મહારાષ્ટ્રમાં થયેલ હોઈ, એવા અકસ્માતોમાં એ રાજ્યનો સૌથી મોટો ભાગ હોવાનો અહેવાલ છે. અત્રે ઉલ્લેખનીય છે કે ભ્રષ્ટાચાર, લાંચખોરી અને અન્ય છેતરપિંડી જેવા ગુનાઓના નામો એ સર્વેક્ષણની યાદીમાં ત્રીજા ક્રમે છે. એ જ બતાવે છે કે બહારથી ભલે બાબતો બદલાણ પામતી લાગે, અંદરખાને તો એ એવીને એવી જ છે.